2020. gada 28. novembris

Mārtiņš Bots/Roberts Plūme Pasaules kausu debijā izcīna 8. vietu

Sestdien, 28. novembrī ar vīru un divvietīgo ekipāžu sacensībām Iglasas trasē Insbrukā, Austrijā sākās jaunās sezonas pirmais Eberspacher Pasaules kausa posms kamaniņu sportā.

Vīru konkurencē Latvijas sportisti labāko sešpadsmitniekā, savukārt divvietīgo ekipāžu konkurencē augstāko rezultātu – 8. vietu izcīnīja Mārtiņam Botam/Robetram Plūmem.

Vīru konkurencē labākais no latviešiem Kristers Aparjods ar 8. vietu divu braucienu summā, zaudējot līderim [+0.372] sekundes desmitdaļas. Artūrs Dārznieks ierindojās 11. vietā, bet Rikam Kristenam Rozītim dalīta 16. pozīcija ar vācieti Eliju Moritsu Bollmanu *(Elias Moritz Bollman).* Uz goda pjedestāla augstākā pakāpiena kāpa vācietis Fēlikss Lohs (Felix Loch), divu braucienu summā parādot absolūti labāko laiku [1:39.941], otrais – vācietis Johanes Ludvigs (Johannes Ludwig) [+0.126], bet trešais – itālis Dominiks Fišnellers *(Dominik Fischnaller)* [+0.180]*.*

Divvietīgo ekipāžu konkurencē pēc pirmā brauciena labāko rezultātu – 5.vietu spēja parādīt debitanti Mārtiņš Bots/Roberts Plūme, apsteidzot Olimpiskos čempionus Tobiasu Wendlu/ Tobiasu Arltu *(Tobias Wendl/Tobias Arlt*), Gudramovičš/Kalniņš pieļāvā kļūdu trases augšdaļā, tādējādi finišējot ar 13. labāko rezultātu, savukārt, pieredzējušie brāļi Šici pieļāva kļūdu trases pēdējā virāžā un finišēja 11. pozīcijā.

Oskaram Gudramovičam/Pēterim Kalniņam otrajā braucienā neizdevās precīzi izbraukt trases vidus daļu, tomēr tas neliedza divu braucienu kopsummā pakāpties par vienu pozīciju, ieņemot 12. vietu [+0.892]. Adris Šics/Juris Šics otrajā braucienā pieļāva kļūdu uzreiz pēc starta, pirmajā virāžā, kas liedza saglabāt pirmajā braucienā iegūto pozīciju, divu braucienu summā ierindojoties 14. vietā. Savukārt, duets Mārtiņš Bots/Roberts Plūme, aizvadot divus stabilus braucienus, summā savā Pasaules kausu debijā parādīja lielisku rezultātu – 8. vietu [+0.423].

 Pēc smagas traumas ar uzvaru Pasaules kausu izcīņā atgriežas Austrijas duets Steus/Kollers *(Steu/Koller)* [1:19.253], otrie - viņu komandas biedri Mullers/Fraušers *(Mueller/Frauscher)* [+0.225], bet trešie - vācieši Egerts/Benekens (Eggert/Benecken) [+0.280].

Svētdien, 29. novembrī uz starta dosies visas četras Latvijas sieviešu konkurences pārstāves, kā arī norisināsies Komandu stafete un pirmais BMW Sprinta pasaules kauss, kurā piedalīsies pamatsacensību 15 ātrākie sportisti. Tātad BMW Sprinta kausā startēs arī latvieši – Kristers Aparjods un Artūrs Dārznieks, kā arī visas trīs Latvijas divvietīgās ekipāžas.

Mūsējo gaitām trasē būs iespējams sekot līdzi tiešraidē **Helio un Shortcut kanālā Best4Sport TV.**

Svētdiena, 29. novembris

10.00 1. brauciens – Sievietes

11.25 2. brauciens – Sievietes

13.25 Komandu stafete

15.00 Sprinta Kauss – Vīri

15.45 Sprinta Kauss – Divvietīgās ekipāžas

16.20 Sprinta Kauss – Sievietes

Informāciju sagatavoja:

Ieva Ose

LKSF sabiedrisko attiecību pārstāve